CELEX: C2005/155/60
Language: et
Date: 2005-06-25 00:00:00
Title: Kohtuasi T-185/05: Itaalia Vabariigi 3. mai 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/32
            
         Itaalia Vabariigi 3. mai 2005. aasta hagi Euroopa Ühenduste Komisjoni vastu
   (Kohtuasi T-185/05)
   (2005/C 155/60)
   Kohtumenetluse keel: itaalia
   Itaalia Vabariik esitas 3. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on Avvocato dello Stato Maurizio Fiorilli.
   Hageja palub esimese astme kohtul:
   
               —
            
            
               tühistada personali ja halduse peadirektoraadi 10. novembri 2004. aasta 1678-ndal halduse ja eelarve nõupidamisel tehtud otsus keelekasutuse korra kohta (artikli 29 lõike 2 kohased teadaanded — EUR-25 ametikohad);
            
         
               —
            
            
               tühistada konkursiteadaanne “DIRECTORATE-GENERAL” OLAF“, Publication of a vacancy for a Director-General (grade A*15-16) (Article 29(2) of the Staff Regulations) (COM/2005/335)”, mis avaldati Euroopa Ühenduste Teatajas 9.2.2005, seeria C 34A, lk 3.
            
         Õiguslikud alused ja peamised argumendid
   Käesolev hagi puudutab:
   
               —
            
            
               personali ja halduse peadirektoraadi 10. novembri 2004. aasta 1678-ndal halduse ja eelarve nõupidamisel tehtud otsust keelekasutuse korra kohta (artikli 29 lõike 2 kohased teadaanded — EUR-25 ametikohad), selles osas, mis näeb ette, et väljastpoolt tulevatele kandidaatidele reserveeritud juhtivate ametikohtade täitmiseks korraldatava konkursi teated avaldatakse Europa Ühenduste Teatajas ainult saksa, inglise ja prantsuse keeles;
            
         
               —
            
            
               konkursiteadaannet “DIRECTORATE-GENERAL” OLAF“, Publication of a vacancy for a Director-General (grade A*15-16) (Article 29(2) of the Staff Regulations) (COM/2005/335)”, mis avaldati Euroopa Ühenduste Teatajas 9.2.2005, seeria C 34A, lk 3. Seda teadaannet ei avaldatud itaalia keeles.
            
         Oma nõuete toetuseks väidab hageja, et:
   
               1)
            
            
               vaidlustatud meetmed seavad kahtuse alla ühenduse õiguse olulise põhimõtte, millest eelkõige liikmesriigid peavad juhinduma. EÜ artiklist 290 nähtub, et ühenduse institutsioonid teostavad oma võimu, respekteerides keelelist mitmekesisust. Nagu EÜ artiklite 12 ja 148 ning EL lepingu artikli 6 lõikest 3 nähtub, on keelelise mitmekesisuse respekteerimine liikmesriikide rahvusliku omapära säilitamise üks olulistest aspektidest. Eelkõige EÜ artikkel 12 sisaldab ühenduse kohtupraktika kohaselt ühenduse õiguse üldpõhimõtet, mis kujutab endast üldise võrdsuspõhimõtte konkreetsemat väljendust. See põhimõte on käsitletav ühenduse õiguse aluspõhimõttena;
            
         
               2)
            
            
               kuni 2004. aastani kõigis ühenduse “ametlikes keeltes” avaldatud komisjoni ametikohtadele pääsemise konkursi teadaande avaldamisel ainult kolme keelega piirdumine rikub mitte ainult määrust (EMÜ) nr 1/1958, vaid ka komisjoni kodukorra artikli 18 viimast lõiku ning ametnike personalieeskirjade artikli 1d lõiget 1 ja artiklit 27, kodakondsuse alusel mittediskrimineerimise ja keelelise mitmekesisuse põhimõtteid.